als_Latn dik_Latn tur_Latn
Paracaktuan fituesit e tenderave, arrest me burg dy ish-zyrtarëve të Ujësjellës-Kanalizimeve DurrësFlash e Hënë, 16 Mars, 2015 | 16:52 pm
Durrës- Gjykata e Durrësit pas kërkesës së organit të akuzës ka vendosur masën e sigurisë “arrest me burg” për dy ish-zyrtarë të lartë të Ujësjellës-Kanalizime të këtij qyteti, të cilët dyshohen se kanë “shpërdoruar detyrën”.
Kjo, pasi në cilësinë e anëtarëve të Komisionit të Vlerësimit të Ofertave dyshohet se kanë paracaktuar fituesin e procedurës së prokurimit publik për furnizimin me ujë të zonës Spitallë Porto Romano- Bisht Pallë, si edhe rikonstruksioni i rrjetit të furnizimit me ujë të pijshëm për zonën e Shkozetit dhe Sukthit, duke i shkaktuar shtetit një dëm në vlerë rreth 30 milionë lekë të reja.
Vendimi i gjykatës së Durrësit, pas hetimit të Prokurorisë, është zbatuar mesditën e së Hënës (dt. 16.03.2015) nga ana e forcave të Policisë së Shtetit për shtetasit Franc Stajka, ish-drejtues teknik dhe Tonin Deda, ish-kryetar i degës teknike.
als_Latn als_Latn als_Latn als_Latn